S-374/2023

1 Mál þetta, sem dómtekið var í dag, höfðaði lögreglustjórinn á Norðurlandi eystra með ákæru, dagsettri 23. júní 2023 sl. á hendur H-kk-þgf J-kk-þgf, kt. [...], [...]Reykjavík, „fyrir þjófnað og brot á lögum um ávana- og fíkniefni:

(316- 2022- 10285)

Með því að hafa föstudaginn 10. júní 2022, í verslun Vínbúðarinnar [...] á Akureyri stolið flösku áfengisflösku af tegundinni Baileys- líkjör, að verðmæti 1.499 krónur.

Telst brot þetta varða 1. mgr. 244. gr. almennra hegningarlaga nr. 19/1940.

(316- 2022- 5215)

Með því að hafa miðvikudaginn 1. júní 2022, verið með í vörslum sínum á þegar lögreglan hafði afskipti af honum við Vínbúðina [...] á Akureyri, 0,18 grömm af kókaín.

Telst brot þetta varða við 2. gr. og 5. og 6. gr. laga nr. 65/1974 um ávana- og fíkniefni, með síðari breytingum, sbr. 2. gr., sbr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt erþess krafist að ákærða verði gert að sæta upptöku á efnum þeim sem lögregla lagði hald á og tilgreind eru í efnaskrám nr. 49.206, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkröfur:

Í málinu gerir Áfengis og tóbaksverslun ríkisins, kt. [...], [...], Reykjavík bótakröfu á hendur ákærða að fjárhæð kr. 1.499, með vöxtum frá 10. júní 2022 til 24 september 2022, samkvæmt 8. gr. laga nr. 38/2002, um vexti og verðtryggingu. Eftir það er krafist dráttarvaxta samkvæmt. 1. mgr. 6. gr. sömu laga til greiðsludags. Að auki er krafist lögmannskostnaðar að mati dómsins eða samkvæmt málskostnaðareikningi sem áskilinn er réttur til að leggja fram síðar.“2 Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar, sem á við í máli þessu. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

3 Sakaferill ákærða, að því er hér skiptir máli, er sá að 3. júlí 2017 var ákærði dæmdur til 45 daga fangelsis fyrir þjófnað og þann 8. febrúar 2018 var ákærði dæmdur til 60 daga fangelsis fyrir þjófnað. Er um ítrekun að ræða og þykir refsing ákærða hæfilega ákveðin fangelsi í 75 daga, en rétt þykir að fresta fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940.

4 Með vísan til málsúrslita verður fallist á einkaréttarkröfu eins og í ákæru greinir. Verður ákærða gert að greiða málskostnað bótakrefjanda sem þykir hæfilega ákveðinn 120.528 krónur að virðisaukaskatti meðtöldum.

5 Engan sakarkostnað leiddi af meðferð málsins.

H-kk-nf J-kk-nf héraðsdómari kveður upp dóm þennan.

Dómsorð :

Ákærði, H-kk-nf J-kk-nf, sæti fangelsi í 75 daga en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940.

Ákærði sæti upptöku á 0,18 grömmum af kókaíni.

Ákærði greiði Áfengis og tóbaksverslun ríkisins 1.499 krónur, með vöxtum frá 10. júní 2022 til 24. september 2022, samkvæmt 8. gr. laga nr. 38/2002, um vexti og verðtryggingu, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, auk 120.528 króna í málskostnað.